open-index/open-wikipedia-markdown huggingface dataset:
Nana Amoakoh Gyampa

**Nana Amoakoh Gyampa**[1] (wɔwoo no Ebɔw 15, 1958) yɛ Ghana amanyɛnyi na eduruyɛ ho oduruyɛfo (medical doctor).[2] Ɔyɛ Ghana Amansin a ɔtɔ do anan (4) wɔ Mbrahyɛ Bagua a ɔtɔ do esuon (7) no munyi a ogyina Upper Denkyira East Ambatow mpasua ananmu wɔ Finimfin (Central) Mantɔw wɔNew Patriotic Party no tekiti do.[3]

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Nkyekyεmu:Ghana mbrahyɛbaguafo 2001-2005
Nana Anima Wiafe-Akenten

**Nana Anima Wiafe-Akenten** yɛ Ghana nsɛnkyerɛwnyi na Akan-Nzema Department a ɔwɔ College of Languages Education, Ajumako Campus no tsir. Ɔno nye nyimpa a odzii kan bɔɔ no doctorate degree wɔ Twi kasa no mu, a ɔyɛ Akanfo kasahorow no mu kor. 

## N'abrabɔ
Wiafe-Akenten fi Atwima-Ofoase wɔ Esuantse Mantɔw mu. Dr. Anima nyiin wɔ ebusua a wonyim adze ara yie mu. Ɔawar Dr. Charles B. Wiafe-Akenten, a ɔyɛ Suapɔn mu kyerɛkyerɛnyi wɔ Psychology Department wɔ Ghana Suapɔn mu(University of Ghana). Ne ba a odzi kan, Dr Michael Wiafe-Kwagyan, yɛ Suapɔn mu kyerɛkyerɛnyi wɔ Plant Science Department wɔ Suapɔn kor no ara mu. Ɔwɔ mba baasa- Nana Adwoa, Awo Asantewaa, na Ɔhenmba Wiafewaa.

## Nwomasua
Wiafe-Akenten nyaa no ntoado skuul nwomasua mu ntsetsee wɔ St. Roses Secondary School, Akwatia a ɔwɔ Epuei Mantɔw mu wɔ afe 1991 na afe 1993 ntamu.  Ɔkɔr Ghana esuapɔn (University of Ghana) kɛyɛɛ ne degree a odzi kan wiei a nna okitsa Bachelor of Arts wɔ Linguistics na Theatre Arts (Theatre for Extension Communication) wɔ afe 1995. Onyaa ne Doctorate Degree fi 'University of Ghana' mu wɔ afe 2017 Ayɛwoho bosoom no mu wɔ Ghanaian Language Studies (Akan Linguistics - Media Discourse). Adze kor nye dɛ, ɔkyerɛɛw ne 'dissertation' wɔ Modern usage of Akan wɔ redio and TV (*dɛ ma wɔdze akan kasa dzi dwuma ndɛ mber yi wɔ radio na TV do*) wɔ Twi kasa mu, nyimpa odzi kan a ɔyɛɛ iyi. Ɔno dze n'asɛm nye dɛ, akwansidze tsitsir a ɔwɔ twi nkyerɛwee wɔ adzesua mu nye ber eresa borɔfo nkyerɛw aba twi kasa no mu.

## Media edwuma
Ɔyɛɛ edwuma wɔ GTV,  fitsi afe 2003 kesi afe 2013. Ɔno so na nna odzi dwumadzi bi a wɔato no dzin *Amammerefie no wɔ* hɛn redio do, Asempa FM ho dwuma wɔ afe 2008 na afe 2010 ntamu. Medze reka ho a, ɔyɛɛ edwuma dɛ Akan dawurbɔ tsir wɔ Top redio na Redio Universe a ne nyinara wɔ Nkran.

## Mboae ndwuma
Wiafe-Akenten dze Language Watch Foundation bɔbɔɔ adze a nna ɔboa hɛn kasae nkae mu wɔ ahoma do(airwaves). Ɔnam kwan do a ɔrohwɛ esi Nananom Language na Media Centre ama aaboa aatsetse nyimpadɔm wɔ Twi akyerɛw mu, nsɛm a ɔwɔ dɛ wɔka, na bagua mu kasa, kwan a wɔbɛfa do dze Twi abɛbu bedzi dwuma na kasa a ɔyɛ ekyirwadze ho.

## Mboaedze

Nkyekyεmu:Ghanafo
Nana Asante-Frimpong

**Nana Asante Frimpong** yɛ Ghana amanyɛnyi a mpɛn kor pɛr fitsi 2001 dze kodu 2007. Nna ɔyɛ kuw ba wɔ mbrahyɛbagua fie a ɔtɔ do ebiasa wɔ 4th Republic mu wɔ Ghana na nkan mbrahyɛbaguanyi dze ma Kwabre East ambatow mpasua a ɔwɔ Esuantse Mantɔw mu wɔ Ghana.

## ABƆSE:
Wɔwoo Frimpong wɔ Kware East wɔ Esuantse Mantɔw mu wɔ Ghana.

## AMANYƐSƐM:
Ɔhyɛɛ n'amanyɛsɛm ase wɔ 1997 ber a odzii nkonyim wɔ 1996 ambatow mu. Onyaa amba 333,035 fir amba dodow a ɔyɛ 45,342 a ɔyɛ ɔha nkyɛmu eduonu awɔtwe ekyir pɔw eduowɔtwe(58.80%0 seen Oppong Kyekyeku Kwaku Kaaky a ɔyɛ NDC amanyɛkuwnyi a onyaa 10,808, Kwaku Dua-Twum a ɔyɛ PNC amanyɛkuwnyi a onyaa amba 1,499 na Abdullah Uthman a ɔyɛ PNC amanyɛkuwnyi a onyaa hwee(0).

Frimpong san so nyaa kwan wɔ mbrahyɛbagua fie a ɔtɔ do ebiasa wɔ 4th Republic mu dze maa Kwabre ambatow mpasua do wɔ Esuantse Mantɔw mu wɔ mfe mpem ebien(2000) ambatow no mu. Odzii nkonyim wɔ NPP amanyɛkuw ne dzin mu a onyaa amba  41,098 a ɔyɛ ɔha nkyɛmu eduawɔtwe ekyir pɔw eduokron(80.90%). Onyaa pɛ dɛ nkyɛ obegyina wɔ mfe mpem ebien na anan(2004) ambatow no mu, naaso Kofi Frimpong botuu no wɔ amanyɛkuw n'ambatow a wɔtoo no mu. Ɔyɛɛ edwuma wɔ mbrahyɛbagua fie mpɛn kor pɛr.

## MBƆDZENBƆ:
Frimpong yɛ nkan mbrahyɛbaguanyi dze ma Kwabre ambatow mpasua wɔ Esuantse Mantɔw mu wɔ Ghana. Ɔsan so yɛ oguadzinyi mapa.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nana Kofi Abuna V

**Nana Kofi Abuna V** yɛ Ɔmanhen wɔ Essipun wɔ Atɔe/Anee Mantɔw mu wɔ Ghana.

## Ɔbra Ahyɛse na Nwomasua
Wɔwoo Nana Kofi Abuna V wɔ Takoradze wɔ Dzifuu 31, 1959 mu. Wɔtow no dzin Maame Ama Azaa Nyinpanyin wɔ n'awo mu, mbom na wɔfrɛ no Emma Theodora Wood wɔ skuul.  Ɔkɔr skuul wɔ Ashley's Secretarial College, hɔ na onyaa abɔdzin krataa a ɔyɛ Diploma wɔ Borɔfo kasa mu, shorthand, commerce, ɔfesee edwuma na mbobɔe.

## Ahendzi
Wɔdze no sii adze dɛ ɔhen wɔ Essipun wɔ Mumu 19,1998 mu, wɔ ber a wɔdze no sii ɔhen a odzii n'adze no anan mu, mekyerɛ Nana Kofi Abuna IV, dɛ ananmusinyi. Nkorɔfo ka dɛ, wɔpaa mbanyimfo a wɔwɔ hɔ nyina ho na wɔfaa ɔno. Ber a wɔdze no sii adze do wie no, ɔhyɛɛ ase yɛ n'edwuma a ɔyɛ eguadzi edwuma, a wɔ amandze kwan do no onnyi dɛ ɔhen dan obiara. Nana Kofi Abuna V yɛ basia kor pɛr a ɔka mbanyimfo eduonu-ebien(22) ahemfo a wɔ Sekonde apaa mu hɔ. 
 
## Mpontu Ndwuma
Wɔ mfe mpem ebien na ebiasa (2003) mu no, ɔbuei nwomasua kuw a ɔyɛ "education fund" wɔ Essipun, a aboa ehiafo mba a wɔbor eduasa fitsi da a ɔhyɛɛ ase. Bio, ɔsan dze nokotoku mu sika boa nursery na kindergarten adan ebiasa wɔ no kurom. 
 
Fitsi 2004 mu no oedzi dwuma son aboa gender parity wɔ nwomasua mu wɔ no brɔn mu. Onyaa mboae wɔ ndwumakue ahorow a ɔyɛ, UNICEF, USAID, Regimanuel Gray Limited, Western Rural Bank, na  Lower Pra Rural Bank, ɔasan so ebuei  scholarship scheme, a ɔdze mboa ma mbasiafo a wɔwɔ kurow no mu na nkurow a oetwa hɔ no, fitsi mbofra skuul kesi suapɔn mu.

No Women Development Program no hwehwɛ bosa ma mbasiafo fi sikakorabea ahorow hɔ, ama aboa hɔn ma woetu mpon wɔ hɔn abrabɔ mu na edwuma mu. Bio, wɔ ne mba panyinyɛ a ɔyɛ Women Leadership na Empowerment program no, ɔyɛɛ workshops a ɔbɔboa mba wɔ panyinyɛ dzibew a ɔyɛ " leadership skills", ama aboa hɔn ma wɔdze hɔnho ahyɛ amansan edwuma mu, adasa nsesa na kabi ma me nka bi amanbu.

Nana Kofi Abuna V ka mbasiafo a hɔn mpanyin dzebew no wosua ho nyimdzee wɔ Ghana Suapɔn kɛse no mu a nwoma ne tsir asɛm yɛ"women and Political Participation in African"

## Mboaedze
Nkyekyεmu:Ghanafo
Nana Yaw Otto

**Nana Yaw Otto** yɛ Ghana ɔmanyɛfo na ɔyɛ Ghana mansin a ɔto do anan no mbrahyɛ bagua a ɔto do ebien no munyi a ogyina Sene Mantam no ananmu.  Ɔyɛ Ɔman Demokrasi Mmarahyɛ Bagua no munyi.

## Ahyɛse Bra
Wɔwoo Nana wɔ 22 Ebɔw 1962 wɔ Brong Ahafo Mantam mu wɔ Ghana.  Onyaa ne Diploma abodzen  krataa wɔ Automative and Industrial Engineering mu wɔ University of Mines and Technology, Tarkwa.  Ɔyɛɛ adwuma dɛ mfiridwumayɛfo ansana ɔrekɔ amanyɛsɛm mu.

## Amanyɛsɛm Edwuma

Wɔpaw Nana dɛ Ghana man a ɔtɔ do anan no mbrahyɛ bagua a odzikan wɔ 7 Ebɔw 1993 mu ber a wɔkaa no dɛ ɔdze nkonyim wɔ 1992 Ghana mbrahyɛ bagua abatow a wɔyɛeɛ wɔ 29 Ebɔw 1992 no.

Dɛm ntsi  wɔsan paw no dɛ ɔmmbɛyɛ Ghana man a ɔtɔ do annan no mbrahyɛ bagua a ɔtɔ do ebien wɔ 7 Ɔbɛnem 1997. Wɔpaee mu kaa dɛ oedzi nkonyim wɔ 1996 Ghana Amansan ambatow no mu ɔfiri dɛ ɔdze K. S. Odi-Asempa Daanyansah a ɔyɛ Convention People’s Party no do nkonim.  Onyaa ambatow a wɔtowee nyinaa mu 61.30% ber a nyia ɔnye no reko no nyaa 15.50%.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Nathaniel Kwadzo Aduadjoe

**Nathaniel Kwadzo Aduadjoe** yɛ Ghana amanyɛnyi na mbrahyɛbaguanyi dze ma Hohoe North ambatow mpasua wɔ Firaw Mantɔw mu wɔ Ghana. Nna ɔyɛ mbrahyɛbaguanyi wɔ mbrahyɛbagua fie ɔtɔ do ebien na ebiasa wɔ "4th Republic" mu.

## EDWUMASƐM:
Aduadjoe yɛ Ghana amanyɛnyi.

## AMANYƐSƐM:
Aduadjoe yɛ NDC amanyɛkuwnyi. Woyii no dɛ mbrahyɛbaguanyi dze ma Hohoe North ambatow mpasua do a ɔwɔ Firaw Mantɔw mu wɔ mbrahyɛbagua fie a ɔtɔ ebien na ebiasa wɔ 4th Republic" wɔ Ghana. Prince Hayibor na obedzii n'ananmu wɔ ber a wɔtoo amba wɔ mfe mpem ebien na anan(2004) no mu.

Wɔ mfe apem ahankron eduokron esia(1996) Ghana ambatow no mu no, onyaa amba 39,008 fir amba dodow a ɔyɛ 49,764 a ɔyɛ ɔha nkyɛmu eduosia ebien ekyir pɔw eduowɔtwe(62.80%) sen Stanley Tsaku Harker a ɔyɛ PNC amanyɛkuwnyi a onyaa 4,264 amba, Anthony Akoto-Ampaw a ɔyɛ CPP amanyɛkuwnyi nyaa 3,740 na Ray Kakrabah-Quarshie a ɔyɛ NPP amanyɛkuwnyi nyaa 2,752 amba.

Woyii Aduadjoe dɛ mbrahyɛbaguanyi dze ma Hohoe North ambatow mpasua do wɔ mfe mpem ebien(2000) Ghana ambatow no mu. Odzii nkonyim wɔ NDC amanyɛkuw ne dzin mu. N'ambatow mpasua no ka mbrahyɛbagua ngua duesuon(17) a NDC amanyɛkuw no nyaa fir ngua dodow a ɔyɛ duakron wɔ Firaw Mantɔw mu.

NDC amanyɛkuw no nyaa dɔm kumaa amba a ɔyɛ eduokron ebien fir mbrahyɛbagua ngua dodow a ɔyɛ aha ebien(200) wɔ mbrahyɛbagua fie a ɔtɔ do ebiasa wɔ "4th Republic" mu wɔ Ghana. Onyaa amba dodow a ɔyɛ 26,934 fir 38,405 mu na ɔdze dzii nkonyim. Iyi yɛ ɔha nkyɛmu eduosuon kor ekyir pɔw ebiasa(71.3%).

Onyaa amba sen George Boateng a ɔyɛ NPP amanyɛkuwnyi, Sylvester Tobo Ahorkui a ɔyɛ PNC amanyɛkuwnyi, Linus Victory K. Fianyo a ɔyɛ CPP amanyɛkuwnyi, Puplapu W. Tetteh a ɔyɛ NRP amanyɛkuwnyi na Delase K. Harmony a ɔyɛ UGM amanyɛkuwnyi. Iyinom nyaa amba 5,525, 2,431, 1,209, 1,161 na 518 amba wɔ ambatow no mu. A wɔyɛ ɔha nkyɛmu 14.6%, 6.4%, 3.2%,3.1% na 1.4%  wɔ amba dodow a wɔtoo no mu.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nayaah

**Nana Yaa**, a dodowara nyim no dɛ **Nayaah**, yɛ Ghana Nyame dwontonyi na ndwom kyerɛwfo a ɔwɔ Luton, United Kingdom.
## Ɔbra ahyɛse
Ɔhyɛɛ ne ndwomtow ase wɔ ber a nna oedzi mfe du wɔ Nkran, Ghana na oekyin Ghana na Nigeria paa ara yie.

## Discography

### Albums

### Singles
Nda ahorow a ɔwɔ ndawɔtwe mu.

**Dapɛnda** 

Da nkornkor esuon na ɔwɔ ndawɔtwe biara mu. Dɛm nda yi nye Dwowda, Benada, Wukuda, Yawada, Fida, Memenda na Kwesida. Wɔka dɛm nda esuon yi bɔ mu a na wɔfrɛ no Dapɛn. Dapɛnda kyerɛ dɛ da a of dapɛn no mu.  

Da biara na no mu okyinworaba a ɔboa ma da no mu dwumadzi kɔdo. Akanfo wɔ gyedzi bi dɛ okyinworaba yi su wɔ nsunsuando nyimpa and biribiara a wɔbɛyɛ no wɔ da no mu.
Ngo

**Ngo** yɛ adze a wonya fi abɛ mu a wɔdze yɛ edziban, semina na nku. Ngo yɛ adze kor no hia papaapa wɔ hɛn daada abrabɔ mu. Ngo enyiwa yɛ kɔkɔɔ.

Ngo ahorow a yɛtumi dze yɛ edziban no dɔɔso paa. Abe ngo yɛ ɔno a wɔdze yɛ aduan dodo ara wɔ hɛn man mu, na ɔyɛ kɔkɔɔ na ɔwɔ nsɛm pa dɔɔso. Kube ngo nso yɛ dɛw na ɔboa ma ho yɛ fɛ na ɔma nipadua nya ahoɔden. Maca ngo yɛ ngo fofor bi a wɔdze bɔ mbɔbɔ wɔ edziban mu, na ɔboa ma nipadua nye n'adwuma. Ngo nyinara wɔ hia wɔ abrabɔ mu, nanso, ɛyɛ papa sɛ yɛbɔ nsɛm wɔ hɛn mbɔbɔ ho, na yɛmfa ngo dodo mma hɛn nipadua ho yare.
Nicholas Appiah-Kubi

**Nicholas Appiah-Kubi** yɛ  Ghana ɔmanyɛnyi na mbrahyɛbaguanyi ma Jaman ambatow mpasua wɔ Brɔn na Ahafo Mantɔw mu wɔ Ghana wɔ mbrahyɛbagua a ɔtɔ do ebien mu wɔ kwasaman a ɔtɔ do anan mu wɔ Ghana. Ogyinaa maa ambatow mpasua no mfe anan pɛr.

## Abrabɔ Ahyɛse
Wɔwoo Kubi wɔ Jaman a ɔwɔ Bono Mantɔw mu wɔ Ghana.

## Amanyɛsɛm
Wodzii kan paaw Kubi kɔr mbrahyɛbagua mu dze nam National Democratic Congress do wɔ afe 1996 Ghana ambatow kɛse no mu. Onyaa amba 30,311 fiir amba dodow 45,919 a egyina hɔ ma 34.70%  dze tsiaa ne kansifo Rampson Stephen Ofori a ɔwɔNew Patriotic Party onyaa amba 15,608 a egyina hɔ ma 17.90%.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nicholas K. Adjei-Kyeremeh

**Nicholas K. Adjei-Kyeremeh** yɛ Ghana ɔmanyɛnyi na mbrahyɛbaguanyi ma Dormaa East ambatow mpasuar a ɔwɔ Brɔn na Ahafo Mantɔw mu wɔ Ghana wɔ mbrahyɛbagua a ɔtɔ do ebien mu wɔ kwasaman a ɔtɔ do anan mu. Ɔsoom dɛ mbrahyɛbaguanyi.

## N’abrabɔ Ahyɛse
Wɔwoo Adjei wɔ Dormaa East mansin mu a ɔwɔ Bono Mantɔw mu wɔ Ghana.

## Amanyɛsɛm
Wodzii kan paaw Adjei dɛ mbrahyɛbaguanyi maa Dormaa East ambatow mpasua a ɔwɔ Brɔn na Ahafo Mantɔw mu wɔ Ghana wɔ afe 1996 Ghana ambatow kɛse no mu dze nam National Democratic Congress do. Onyaa amba 9,103 fii amba dodow a wɔtoow 16,919 a egyina hɔ ma 36.10% tsiaa n'akansifo Stephen Adoma-Yeboah a ɔwɔNew Patriotic Party a onyaa amba 7,463 egyina hɔ ma  29.60% na Gyabah Samuel a ɔwɔ People's National Convention a onyaa amba 353 egyina hɔ ma 1.40%.

Nkyekyεmu:Ghanafo
Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 1997–2001
Nicole Amarteifio

**Nicole Amarteifio**  yɛ Ghananyi a ɔyɛ sini kwankyerɛfo,obi a ɔtwa sini na ɔsan kyerɛw sini anyim.

Nkyekyεmu:Ghanafo
Nii Adjei-Boye Sekan

**Nii Adjei - Boye Sekan** yɛ nkan Ghana amanyɛnyi a nna ɔyɛ mbrahyɛbaguanyi wɔ mbrahyɛbagua a ɔtɔ do ebien mu wɔ Ghana amambu a otsia anan no mu. Ɔyɛɛ mbrahyɛbaguanyi maa Ledzokuku ambatow mpasuar wɔ NDC amanyɛkuw no ne dzin mu.

## N’abrabɔ Ahyɛse
Wɔwoo Sekan wɔ Sanda 9, 1959, wɔ Nkran Kurowpɔn mu a ɔwɔ Ghana. Onyaa no Masta wɔ Abɔdzemunyansapɛ mu a ɔwɔ nkitsahodzi abɔdzemunyasapɛ fir Cuba. ɔyɛɛ edwuma dɛ edwuma ntotoonyi Aber biara na ekyir yi ɔkɔr amanyɛsɛm mu. ɔsanso bɔɔ no bra dɛ Kristosomnyi n’abrabɔ nyinara.

## N’amanyɛsɛm edwuma
Wɔtoow aba maa no wɔ Mbrahyɛbagua a odzikan wɔ Ghana amambu a ɔtɔ do anan no mu wɔ Sanda 7, 1993, Wɔkae dɛ oedzi nkunyim w& 1992 Ghana mbrahyɛbagua abatow a ɔkɔr do wɔ Mumu 29, 1992 mu no.

Sekan wɔsanso too aba yii no bio kɔr mbrahyɛbaguafie wɔ Sanda 7, 1997 mu ber wɔbɔɔ ne dzin dɛ oedzi nkunyim wɔ 1996 Ghana abatow mu no a odzii nkunyim wɔ Ben Ablorh Annan a ogyinaa mu Maa New Patriotic Party, Seth Adjei Sowah a ofi Convention People Party mu, Mary Bernice Sowah a ogyinaa National Independence Party na Ebenezer William Armah-Oblie a ofi National Independence party mu. Onyaa ɔha mu nkyekyɛ mu 38.90% wɔ abatow krɔngyen no nyinara mu a wɔdze toto aba 24,776. Wodzii nodo nkunyim wɔ 2000 Ghana abatow mu a ɔyɛ Eddie Akita a ofi New Patriotic Party mu a onyaa ɔha mu nkyekyɛ mu 48.40% wɔ aba krɔngyen no mu a wɔdze toto aba 21,082 na Sekan so nyaa ɔha mu nkyekyɛ mu 34.40% a wɔdze toto aba 14,981 ho.

## No wu
Nii Adjei-Boye Sekan wui wɔ Dzifuu 6, 2006 mu wɔ Korle Bu Teaching Hospital a onyaa mfe 47.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Nii Adu Daku Mantey

**Nii Adu Daku Mantey** yɛ Ghana amanyɛnyi na mbranyimnyi. Ɔyɛ kan mbrahyɛbaguanyi ma Klottey-Korle Mansin a ɔwɔ Greater Accra Mantɔw mu.

## Edwuma
Daku Mantey yɛ mbranyimnyi wɔ n’edwuma mu (lawyer by profession).

## Amanyɛsɛm
Daku Mantey dzii nkonyim wɔ n’ahengua do wɔ afe 2000 Ghana Mbrahyɛbagua ambatow mu a na nyimpa dodow no ara yɛ 9018. Nna ɔyɛ ɔmanpanyin a ɔtɔ do ebiasa (3) na anan (4) no wɔ Ghana Amansin a ɔtɔ do anan (4) no mu nyi a ogyinaaNew Patriotic Party ananmu. Ɔhweer n'atsenae no wɔ afe 2008 Ghana amansan ambatow mu. Wɔ n’amanyɛsɛm asetsena mu no, wɔpam Nii Adu Daku Mantey fir Tudu ber a ɔbɔɔ mmbɔdzen dɛ ɔdze ɛmo bɛma nyimpa a wɔtse nye ambatow mpasua mu no. Ɔdze ɛmo nkotoku no guan gyee nye nkwa.

## Ambatow
Wɔpaw Daku Mantey dɛ mbrahyɛbaguanyi maa Klottey-Korle c a ɔwɔ Ghana Epuei Fam mantɔw mu dze a odzi kan wɔ afe 2000 Ghana amansan ambatow no mu. Ɔdzii nkonyim wɔ New Patriotic Party no tekiti do. Na nye ambatow mpasua no yɛ Mbrahyɛbagua nkongua duenum (15) no fa wɔ nkongua eduonu ebiasa (23) a New Patriotic Party dzii nkonyim no mu.New Patriotic Party no nyaa dodow no ara a ɔyɛ Mbrahyɛbagua nkongua ɔha (100) wɔ nkongua ahaebien (200) mu. Wɔdze amba 29,240 na wɔdze paw no wɔ ambatow a ɔfata a wɔtow nyinara mu. Iyi na amba a ɔfata a wɔtow nyinara mu 51.70% yɛ pɛ. Onyaa amba kyɛn David Lamptey a ofi Ɔman Demokrasi Mbrahyɛbagua (National Democratic Congress), Nii Torgbor Coffie-Squire a ofi Nkabom Ghana Kuw (United Ghana Movement), Godwin Opare Addo a ofi Nhyiam Nnyimpa Kuw̠ (Convention People’s Party), Emmanuel C. Gustav-Lartey a ofi Ɔman Nsakrae Kuw (National Reform Party - NRP) na Alhaji U. Babamma Mohammed a ofi Nnyimpa Ɔman Nhyiam Kuw (People's National Convention). Iyinom nyaa amba 20,222, 2,1717, 2,298, 1,343 na 474 wɔ ambatow a ɔfata a wɔtow nyinara mu. Iyinom nye 35.70%, 4.8%, 4.1%, 2.4% na 1.3% yɛ pɛ wɔ ambatow a ɔfata a wɔtow nyinara mu.

Wɔ afe 2004 mu no, ɔsan sii akan wɔ Klottey-Korle Mbrahyɛbagua egua no ho bio. Odzii nkonyim wɔ Ɔman Ho Dɔ Kuw Fofor (New Patriotic Party) no tekiti do. Na nye ambatow mpasua no yɛ Mbrahyɛbagua nkongua duesia (16) no fa wɔ nkongua eduonu esuon (27) a Ɔman Ho Dɔ Kuw Fofor no dzii wɔ dɛm ambatow no mu maa Greater Accra Mantɔw no mu. Ɔman Ho Dɔ Kuw Fofor no nyaa dodow no ara a ɔyɛ Mbrahyɛbagua nkongua 128 wɔ nkongua 230 mu. Wɔdze amba 32,263 na wɔdze paw no wɔ ambatow a ɔfata a wɔtow nyinara mu 66,527 mu. Iyi nye amba a ɔfata a wɔtow nyinara mu 48.5% yɛ pɛ. Ɔnyaa amba kyɛn Richard Addo Buckman a ofi Nnyimpa Ɔman Nhyiam Kuw (People's National Convention) no mu, Ashietey Nii Armah a ofi Ɔman Demokrasi Mbrahyɛbagua (National Democratic Congress) no mu na Foli Emmanuel Wonder Kwadzo a ofi Nhyiam Nnyimpa Kuw (Convention People's Party) no mu. Iyinom nyaa amba 910, 30,351 na 3,003 wɔ ambatow a ɔfata a wɔtow nyinara mu. Iyinom nye 1.4%,48.5% na 4.5% yɛ pɛ wɔ ambatow a ɔfata a wɔtow nyinara mu.

## Nhwɛdo


Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Nii Amasah Namoale

**Nii Amasah Namoale** (wɔwoo no Ayɛwoho 14, 1958) yɛ Ghana amanyɛnyi a ɔyɛɛ mbrahyɛbaguanyi maa Dadekotopon Ambatow mpasua a ɔwɔ Greater Accra mantɔw mu wɔ Ghana fir 7 Sanda 2009 kɔsi 7 Sanda 2017.

## Ɔbra Ahyɛase na Nwomasua
Wɔwoo Namoale wɔ Ayɛwoho 14, 1958. Ɔfir La-Accra, kuro bi a ɔwɔ Greater Accra Mantɔw mu wɔ Ghana. Owiee wɔ Ofori Panin ntoado sukuu. Ɔkɔɔ Cape Coast Esuapɔn (University of Cape Coast - UCC), Ghana na ɔnyaa nye Master of Philosophy abodzin krataa wɔ agronomy mu wɔ afe 2000 mu.

## Edwuma
Namoale yɛ Kuadwuma ho ɔbenfo (Agronomist) wɔ n’edwuma mu. Wayɛ edwuma dɛ ɔkwankyerɛfo boafo wɔ Ɔsom Edwuma a ɔhwɛ Edziban na Kuadwuma do (Ministry of Food & Agriculture).

## Amanyɛsɛm
Namoale yɛ Ɔman Demokrasi Mbrahyɛ Bagua (National Democratic Congress - NDC) no munyi. Wɔpaw no wɔ National Democratic Congress tekiti do dɛ mbrahyɛbaguanyi ma Dade Kotopon ambatow mpasua wɔ mbrahyɛ bagua a ɔtɔ do enum (5) a ɔwɔ Ghana Amansin a ɔtɔ do anan (4) no mu. Wɔdze amba 42,678 na ɛpaw no wɔ ambatow a ɔfata a wɔtow nyinara mu 74,499, a ɔnye ambatow a ɔfata a wɔtow nyinara mu 57.3% yɛ pɛ. Namoale nyaa amba kyɛn Francis Nii Annan Sowah a ofi Ɔman Ho Dɔ Kuw Fofor (New Patriotic Party) no mu na Cynthia Akua Mensah a ofi Nhyiam Nnipa Kuw (Convention People's Party) no mu. Iyinom nyaa amba a ɔfata nyinara mu 40.37% na 2.34%. Wɔ afe 2012 mu no, ɔsii akan wɔ Dadekotopon atenae no ho wɔ NDC tekiti do dɛ ɔbɛnya ananmusifo wɔ mmarahyɛ bagua a ɔtɔ do esia (6) wɔ Ghana Amansin a ɔtɔ do anan (4) no mu na ɔdzii nkonyim.[3] Ɔdzii nkoguo wɔ Hon Vincent Sowah Odotei wɔ afe 2016 mbrahyɛ bagua ambatow mu. Wayɛ edwuma dɛ Kuadwuma ho Ɔsoafo Abadziakyir (Deputy Minister of Agriculture) pɛn.

## N'abrabɔ
Namoale yɛ Kristonyi (Kristo Asɔre - Church of Christ). Wawar na ɔwɔ mba ebiasa (3).

## Nhwɛdo

Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nii Armah Ashitey

**Nii Armah Ashitey** yɛ mbrayimfo na amanyɛnyi. Ɔyɛ mbrahyɛbaguanyi ma Korley Klottey na nkan no ɔsoafo a ɔhwɛ ndwuma na ndwuma ho nkitahodzi wɔ Ghana aban mu.

## Edwuma
Ashietey osuaa adze wɔ Kwame Nkrumah University of Science and Technology wɔ Kumasi, Esuatse Mantɔw a ɔwɔ Ghana hɔn Kuropɔn. Owiee skuul wɔ afe 1975 mu a onyaa abodzin krataa wɔ social sciences mu. Ɔbɛyɛɛ mbranyimfo wɔ afe 1986 mu ber a okosuaa adze wɔ Ghana School of Law mu wiee no. Ɔyɛɛ edwuma dɛ Aban Krakye Panyin wɔ Ocerec Company Limited wɔ Nkran ansaana ɔrokɔ amanyɛ mu.

## Amanyɛ
Nna Ashietey yɛ Aban krakye wɔ Tema Metropolitan mpɔtam fitsi afe 1993 kesi afe 2001 mu. Ɔkɔdɔm National Democratic Congress na ɔnam hɔn do gyinaa wɔ Mumu 2004 Ghana ambatow kɛse no mu naaso odzii nkogu maNew Patriotic Party kuwba Nii Adu Daku Mante dzii nkonyim. Mfe anan ekyir no, ogyinaa bio ma ɔdze mba 2,622 a egyina hɔ ma 50.6% dzii nkonyim

Afe 2009 mu no,  Ɔmampanyin Mills paaw no dɛ mantɔw soafo ma Nkran Kuropɔn Mantɔw. Ɔtoaa n'edwuma no do wɔ Mills no wu ekyir mpo. John Dramani Mahama dzii nkonyim wɔ Ghana ambatow kɛse no mu Mumu 2012 no, ɔpaaw no dɛ ɔsoafo a ɔhwɛ ndwuma na ndwuma nkitahodzi mu.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nii Nortey Duah

**Nii Nortey Duah** (1 Ayɛwoho 1953 - 21 Mumu 2017) yɛ nsɛmtwerɛnyi (journalist), dawurubɔnyi (advertiser) na nkitsahodzi ho ɔbenfo (communication expert). Na ɔsan yɛ amanyɛnyi na kan mbrahyɛbaguanyi ma Ledzokuku Ambatow mpasua a ɔwɔ Greater Accra Mantɔw mu wɔ Ghana.

## Ɔbra Ahyɛase na Edwuma
Wɔwoo Duah bosoom Ayɛwoho da a edzin kan wɔ afe 1953 mu na ɔfir Teshie-Accra a ɔwɔ Greater Accra Mantɔw mu wɔ Ghana. Ɔsuaa adze wɔ Ghana Esuapɔn mu (University of Ghana, Legon) baabi a ɔnyaa Master of Arts abɔdzin krataa wɔ Nkitsahodzi adzesua (Communication studies) mu wɔ afe 1989 mu. Ɔyɛɛ edwuma dɛ ɔkyerɛkyerɛnyi (lecturer) wɔ Ghana Nsɛm ho amannyebɔ Asoɛe (Ghana Institute of Journalism).

## Amanyɛsɛm
Duah amanyɛsɛm edwuma hyɛɛ ase wɔ afe 2004 mu ber a ɔsii akan maa Ledzokuku atenae no wɔ National Democratic Congress tekiti do nanso ɔhweer n'ekongua no maa Gladys Nortey Ashitey. Ɔsan sii akan wɔ afe 2008 mu na odzii nkonyim, na ɔbɛyɛɛ Mbrahyɛ Bagua a ɔtɔ do enum (5) no munyi wɔ Ghana Amansin a ɔtɔ do anan (4). Ɔdzii nkonyim wɔ Ledzokuku nkongua no do wɔ NDC tekiti do a nye nyinara yɛ amba 42,087 wɔ ambatow 73,989 a ɔfata a wɔtow no mu, na ɔnyaa ɔha mu nkyekyɛmu 56.9% wɔ 100% mu. Wɔ afe 2012 ambatow mu no, ɔhweer Ledzokuku atenae no maa Benita Sena Okity-Duah.

## N'abrabɔ
Nna Duah yɛ Kristonyi (Presbyterian). Wawar a ɔwɔ mba anan (4).

## Owuo
Owui wɔ 37 Asraafo Ayaresabea (37 Military hospital) wɔ 21 Mumu 2017.

## Nhwɛdo

Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nii Oakley Quaye-Kumah

**Nii Oakley Quaye-Kumah** yɛ Ghana amanyɛnyi na Mmoa Ho Oprehyɛn. Ɔyɛ mbrahyɛbaguanyi ma Krowor Mansin no fir 7 Sanda 2009 kɔsi 6 Sanda 2017. Na ɔsan yɛ mmoa ayaresabea ahorow bi do panyin (chief executive officer).

## Ɔbra Ahyɛase na Nwomasua
Wɔwoo Quaye-Kumah wɔ 26 Fankwa 1959. Ɔfir Nungua, wɔ Greater Accra Mantɔw mu wɔ Ghana. Ɔnyaa nye Master of Veterinary Science wɔ Esuapɔn bi mu wɔ Ukraine wɔ afe 1989 mu.

## Edwuma
Quaye-Kumah yɛ Mmoa ho Oprehyɛn ho Oduruyɛfo. Ansa na ɔrekɔ amanyɛsɛm mu, nna ɔyɛ Beach Mmoa Ayaresabea a ɔwɔ Nungua na Westland Mmoa Ayaresabea a ɔwɔ West Legon, Accra no panyin (chief executive officer).

## Amanyɛsɛm
Quaye-Kumah kɔɔ mbrahyɛ bagua mu wɔ 7 Sanda 2009 wɔ National Democratic Congress (NDC) a ɔgyina hɔ ma Krowor Ambatow mpasua no tekiti do. Wɔsan paw no dɛ ɔmbɛgyina Ambatow mpasua no ananmu mprɛn ebien (2) a ɔtoatoa do wɔ afe 2012 Ghana amansan ambatow no mu nanso wantumi annsi akan wɔ atenae no ho nye mprɛnsa a ɔtoatoa do osian akwahosan pa a ɛnnyi hɔ ntsi. Agnes Naa Momo Lartey na ɔsii akan maa NDC wɔ afe 2016 wɔ Ghana amansan ambatow mu nanso ɔdzii nkogu wɔ Elizabeth Afoley Quaye a ɔfirNew Patriotic Party no enyim.

## N'abrabɔ
Quaye-Kumah aware a ɔwɔ mba enum (5). Ɔkyerɛ dɛ ɔyɛ Kristonyi na ɔyɛ Amanaman Ntam Asɛmpa Asɔre (International Central Gospel Church - ICGC) no munyi.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nii Okaidja Adamafio

**Nii Okaidja Adamafio** yɛ Ghananyi amanyɛnyi. Ɔno na nna ɔyɛ ɔsoafo a ɔhwɛ ɔman ne bambɔ nsɛm do wɔ ɔmanpanyin Rawlings n'amambu mu wɔ afe ahaakron eduokron esoun (1997) mu dze kesii afe mpem ebien na kor (2001) mu. Nna ɔyɛ mbrahyɛbaguanyi a odzi kan wɔ Odododiodoo abatow mpasuar do wɔ afe ahaakron eduokron esoun (1997) mu kesii afe mpem ebien na kor (2001) mu.

## Abrabɔ Ahyɛse na Nwomasua
Adamafio yɛ Ghananyi na wɔwoo no wɔ Nkran a ɔwɔ Ghana. Ɔkɔr skuul wɔ La Bone Mpanyin Nsɔwdo Skuul na owiee afe 1964 mu.

## Amanyɛsɛm
Adamafio somee dɛ Mbrahyɛbaguanyi maa Odododiodoo Ambatow Mpasuar a ɔwɔ Nkran Kurowpɔn Mantɔw mu a ɔwɔ Ghana no wɔ Mbrahyɛbagua atsenae mpɛn ebien. Ogyinae dɛ Odododiodoo Ambatow Mpasuar do Mbrahyɛbaguanyi wɔ afe 1992 na odzii konyim. Ɔsan so gyinae na odzii konyim wɔ 1996 Ghana Mampanyin na Mbrahyɛbagua ambatow no mu. Ogyinae maa Kyim Amanyɛkuw no, mekyerɛ dza wotwa no sin frɛ no NDC no na onyaa amba no mu 29,142 a nna ogyina hɔ ma ɔha nkyɛmu eduasa enum ekyirpɔw eduanan (35.40%). Nyia ɔnye no gyinae no nye S.A. Odoi Sykes a ogyinae maa Ɔson Amanyɛkuw no, mekyerɛ NPP na ɔno so nyaa amba no mu 27, 097 a ogyina hɔ ma ɔha nkyɛmu eduasa ebien ekyirpɔw eduakron (32.90%).  Samuel Agoe Lantei Lamptey a ogyinae maa PNC no so nyaa amba no 1, 231 a ogyina hɔ ma ɔha nkyɛmu kor ekyirpɔw duenum (1.50%). Emmanuel Nii Korley Adu Tetteh a ogyinae maa National Convention Amanyɛkuw no so nyaa amba no mu 641 a ogyina hɔ ma ɔha nkyɛmu hwee ekyirpɔw eduowɔtwe (0.80%). Nii Noi Nortey a ogyinae maa CPP no so nyaa 528 a ogyina hɔ ma ɔha nkyɛmu hwee ekyirpɔw eduosia (0.60%).

Afe 2000 ambatow no mu no, onyaa amba no mu 24, 181 a ogyina hɔ ma ɔha nkyɛmu eduanan ebiasa ekyirpɔw akron (43.9%). Ber no, odzii nkogu maa Reginald Nii Bi Ayibonte. Adamafio somee dɛ Soafo a ɔhwɛ ma ɔman mu nsɛnsɛm kɔ do yie no wɔ Mampanyin dadaw Jerry John Rawlings n'aber do. Dɛ ɔyɛ amanyɛnyi a ɔdɔɔm NDC amanyɛkuw no, ɔbɔɔ no ho mbɔdzen bɛyɛɛ amanyɛkuw no guamutsenanyi abedziekyir. Kwakwar bosoom no wɔ afe 2006 mu no, ɔkɔr ahomgyee mu wɔ NDC amanyɛkuw no mu. Afe 2008 mu no, ɔbɛyɛɛ Democratic Freedom Amanyɛkuw no guamutsenanyi abedziekyir

## Mboa Nwoma


Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Nii Okwei Kinka Dowuona VI

**Nii Okwei Kinka Dowuona VI (** wɔwoo Michael Nii Okwei Dowuona-Owoo wɔ, Ɔberɛfɛw bosoom da ɔtɔ do esuon wɔ afe 1963-Kwakwar 7,2021), nna ɔyɛ Osu Mantsɛ  anaa ɔhen dze ma Ga fo a wɔwɔ Osu wɔ Nkran kurowpɔn Mantɔw mu Ghana, Ebibirim Anee. Ɔbɛyɛɛ Ɔmanhen wɔ Osu no, nna ɔyɛ Panyin pa ɔda Osu Traditional Council ano. Wɔpaaw no dɛ Ɔpanyin a ɔda Nkran kurowpɔn Mantɔw ahemfo ano wɔ mfe mpem ebien na duesia(2016) mu. Ghana dawurbɔ krataa a ɔyɛ ,Daily Graphic, na wɔbɔɔ dawur faa no wu a owui wɔ Memenda wɔ Kwakwar bosoom da ɔtɔ do esia wɔ mfe mpem ebien na eduonu-biako(2021) mu.

## '''Ahyɛse Bra Na Edwuma'''
Wɔwoo Nii Okwei Kinka Dowuona VI wɔ ,Nkran, wɔ Dowuona- dehye ebusua no mu wɔ Osu 1963.  Owura George Nii Noi Dowuona-Owoo na Grace Koshoe Odarley Wellington na wɔwoo no too Osu dehye ebusua no mu. Ber a owiei Nsɔwdo skuul wɔ Swedru a ɔwɔ Finimfin mantɔw mu wɔ Ghana no, ɔbɛyɛɛ Banker na Computer Analyst wɔ Sikakorabea a ne dzin dze Société Générale - Social Security Bank (SG-SSB), ekyir no ɔbɛyɛɛ senior software programmer wɔ sikakorabea hɔ. Nna ɔsan so yɛ kuwanyi, a na ɔwɔ kookoo haban kɛse wɔ Enchi Mansin no mu wɔ Anee Mantɔw mu wɔ Ghana.

Nkyekyεmu:Ghanafo
Nkyia - ngyedo

**Nkyia-Ngyedo** no wɔ mu ahorow bɛyɛ anan. Dza odzi kan nye dɛ sɛ ikyia obi a nyia ɔbɛgye wo do no hwɛ w no.
Nkrabeah Effah Dartey

**Nkrabeah Effah Dartey** yɛ Ghana amanyɛnyi na nna ɔyɛ mbrahyɛbaguanyi ma Berekum mansin wɔ mbrahyɛbagua a ɔtɔ do ebiasa (3) na anan (4) wɔ Ghana Amambu a ɔtɔ do anan (4) no mu.

## Ɔbra Ahyɛse na Nwomasua
Effah Dartey nyaa n'ahyɛase nwomasua wɔ Achimota Sukuu mu. Ɔsan nso kɔɔ Dormaa Ntoado Sukuu na ɔnyaa nye GCE A Level adansedzi krataa.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Nkyia na ne ngyedo

Ekyir ɛ?                -        Berɛww/Bɔkɔɔ

Dzendzen a?      -         Berɛww/Bɔkɔɔ

Ɔkwan do ɛ?      -         Berɛww/ Bɔkɔɔ

Afrenhyia pa      -         Afe nkɔ mbɔto hɛn

Mema wo akye   -      yaa Egya/ɔba/onua

Mema wo aha     -     yaa Egya/Ɔba/Ɔnua

Mema wo adwe   -    yaa Egya/Ɔba/Onua

Ayekoo                 -      YaaAye

Akɔaba                -        Yaa Egya

Yeehyiahyia oo!    -       Yaa....

Kitsa mu               -         Medze mu! 

Okusukurum         -          Mhmm

Wɔmmfrɛ o!          -       Wɔnngye do

Frɛ sika                 -          sika mbra

Edwuma oo!         -        Edwuma ye

Apa do ɛ?              -       Nam wɔ do

Twe mangya         -        Mangya mbra

Opobi, ikum no a?   -      Oewu
Nkyia

Me ma akye 

Ɔyɛ nkyia a wɔdze kyia obi anapa.

Me ma wo aha.

Ɔyɛ nkyia a wɔdze kyia obi ewiaber.

Me ma wo adwe.

Ɔyɛ nkyia a wɔdze kyia obi ewimber anaa ber wi akɔtɔ
Nsesa

Ebenadze nye Nsesa?
Dɛ ibɛ dan adze bi n'eyi anaa obi ne tsebea bɛ  sɛkyer. 
Ana nsakyer anaa nsesa yɛ adzea ɔyɛ dzen a?

kyerɛ w'adwen
Nsuutaae Turkana Ɔman Prama

**Nsuutaae Turkana Ɔman Prama** yɛ ɔman mbɔntsen do atrae ebaasa kuw bi a ɔwɔ Nsuutaae Turkana ho wɔ Kenya. Wɔkyerɛw too hɔ dɛ UNESCO Wiadze Agyapadze Bea wɔ afe 1997 mu na wɔtrɛw mu wɔ afe 2001. Dzea entsi a abɔntsen do atrae no ho hia no bi nye dɛ wɔdze dzi dwuma dɛ baabi a nnomaa a wotu kɔtra mbea fofor gyina, dɛ beebi a Nil Ɔdɛnkyɛm, nsusono, na awɔ bɛwo. Ɔsan nso wɔ fossils wɔ Koobi Fora ntoboa a ɔyɛ soronko wɔ wiadze. Nsuutaae Turkana Ɔman Prama no yɛ Sibiloi Ɔman Prama na nsupɔw ebien a ɔwɔ Nsuutaae Turkana (finimfin Supɔw na Kesee Fam Supɔw) do.

## Nfonyinsie Bea

Beach At-Eliye Springs Hotel Resort On LakeTurkana.JPG|Beach At-Eliye Springs Hotel Resort On Lake Turkana
Flamingo Lake 01.jpg|Flamingo Lake 01
Series of lava rock pools at southern end of Lake Turkana.jpg|Series of lava rock pools at southern end of Lake Turkana
Turkana fishermen small.jpg|Turkana fishermen
View Of Lake Turkana From Eliye Springs Hotel Resort.JPG|View Of Lake Turkana From Eliye Springs Hotel
Nsu

**Nsu** yɛ Nyame n'abɔdze a ne nsɛnkyerɛndze nye  **H2O**. Ɔyɛ adze a no mu da hɔ, onnyi dɛw, onnyi nka na onyi. Asaase ne kɛse noara yɛ nsu a mboadomaa bebree wɔ hɔ. Na wɔdze nan ndzɛmba pii. nsu yɛ adze a ohia ma nyimpa nkwa .
Norbert Garko Awulley

Wɔwoo **Norbert Garko Awulley** wɔ Obiradzi 22,1954. Ɔyɛ Ghana ɔmanyɛnyi na mbrahyɛbaguanyi ma Builsa South ambatow mpasua a ɔwɔ Etsifi Boka Mantɔw wɔ Ghana wɔ mbrahyɛbagua a odzi kan, dza ɔtɔ do ebien na ebiasa mu wɔ kwasafoman a ɔtɔ do anan mu..

## Abrabɔ Ahyɛse na Nwomasua
Wɔwoo Norbert Garko Awulley wɔ Obiradzi 22,1954 wɔ Etsifi Boka Mantɔw wɔ Ghana. Ɔkɔr ntoado skuul wɔ Tamale School of Commerce na onyaa abodzin krataa wɔ GCE Ordinary na Advanced Level Certificates.Ɔkɔtoaa do wɔ Gbewaa ntsetseebea Skuul, hɔ na onyaa abodzin krataa wɔ  Akyerɛkyerɛfo Ntsetsee mu. Ekyir yi ɔkɔr skuul wɔ Institute of Social Science a ɔwɔ Moscow na onyaa abodzin krataa a wɔfrɛ Diploma in Social Science.

### Amanyɛsɛm
Wodzii kan paaw Awulley kɔr mbrahyɛbagua mu maa Builsa South ambatow mpasua a ɔwɔ Etsifi Boka Mantɔw mu wɔ afe 1992 Ghana mbrahyɛbagua ambatow mu dze nam National Democratic Congress do. Ɔdze amba 7, 202 a egyina hɔ ma 50.80% dzii konyim bio wɔ afe 1996 ambatow no mu. Ɔdze amba 4, 690 a egyina hɔ ma 52.40% fi amba dodow a ɔtoowee sanee dzii nkonyim tsia n'akansifo Achianah J. Amoabil a onyaa amba 3,467 a egyina hɔ ma 38.70%, Kanbonaba H. Abeka a onyaa amba 445 a egyina hɔ ma 5.00%, Adama Bawah a onyaa amba 211 a egyina hɔ ma 2.40% na Atukpok Angabe a onyaa amba 145 a egyina hɔ ma 1.60%.. Afe 2004 Ghana ambatow kɛse no mu no, odzii nkogu ma Abolimbisa Roger Akantagriwen bɛhyɛɛ n'ananmu.

## Edwuma
Awulley yɛ Kyerɛkyerɛnyi na mbrahyɛbaguanyi dada ma Builsa South ambatow mpasua a ɔwɔ Etsifi Boka Mantɔw wɔ Ghana.

## N'abrabɔ mu nsɛm
Ɔyɛ Christianyi.

## Mboaedze

Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Nuotama Bodomo

**Nuotama Frances Bodomo** (Wɔwoo no afe 1988) yɛ Ghana senetwanyi, senekyerɛwfo na kwankyerɛfo.

## N'abakɔsɛm na edwuma[Edit]
Ghana na wɔwoo no, dze maa n'awofo a hɔn nyinara yɛ nwomasuafo, Bodomo yɛ Dagaabanyi. Wɔtsetsee no wɔ Norway na Hong Kong, ansaana ɔrobɔkɔ New York ekosua sene wɔ Columbia Suapɔn mu, a onyaa ne BA wɔ 2010, na NYU's Tisch Film School (MFA). Ne sene a odzi kan, *Boneshaker* (2013),  a Oscar nominee Quvenzhané Wallis, gyina mu a ɔbɔtɔɔ gua wɔ afe 2013 Sundance Sene Afahyɛ ansaana ɔrobɔbɔ wɔ SXSW, Pan Africa Film Festival, na Lincoln Center's African Film Festival. Ne sene *Afronauts* (2014) bɔtɔɔ gua wɔ US wɔ afe 2014 Sundance Film Festival mu, amanaman guabɔ so wɔ afe 2014 Berlin International Film Festival mu, na wɔdze no kaa  "Dreamlands guabɔ no ho: Immersive Cinema na Art, 1905–2016" wɔ Whitney Museum wɔ American Art.

Onyaa abɔdzin dɛ *Filmmaker* magazine's "25 New Faces in Independent Film" in 2014 senetwanyi mapa. New York City na ɔwɔ.

Ɔno na ɔhwɛɛ ma sene tsiabaa "Everybody Dies!" bae wɔ ber a nna worisi do no: Unconscious (2016), a wɔdze too gua wɔ afe 2016 SXSW Film Festival no ase. Wɔbɔɔ n'abawdo dɛ sene no na ɔda mu soronko wɔ sene ntsiatsia a wɔreda no edzi wɔ afe 2016 BlackStar Film Festival no aseptic. Wɔ *Film Quarterly*, Vol. 71, Nkanee 2, wɔ Ebibifo Sene a wɔtoo no dzin  "Death Grips," a Michael Boyce Gillespie kyerɛwee no, Bodomo kyerɛɛ n'afe sene *Obiara bowu! (Everybody Dies)! mu.* Afe 2018 mu no, nna Bodomo yɛ kyerɛwfo na kwankyerɛfo wɔ *Random Acts of Flyness*, sene no mu, HBO senetsiabaa bi a Terence Nance yɛe.

Mprenpren yi dze Bodomo rehyehyɛ *Afronauts su fofor, a* Sundance Institute roboa, Tribeca Film Institute, IFP's Emerging Storytellers program, na Alfred P Sloan Foundation.

Bodomo yɛ 2019 United States Artists Fellow wɔ sene mu.

## Senetwa[Edit]

* *Boneshaker* (2013)
* *Afronauts* (2014)
* *Collective: Unconscious* (segment "Everybody Dies!") (2016)
* *Random Acts of Flyness: Season 1* (2018)
*

## Nhwɛdo

#
#
#
#
#
#
#
#
#
#
#
#
#
Nyinsen

**Nyinsen** yɛ ber a abɔdoma anaa mbɔdomaba nyin wɔ basia n'awodze mu. Otum bor kor (ebien na no mboree). Ɔba no dɛm a mfantsefo frɛ hɔn ntafo, ntansa na adze. Nyinsen taa ba wɔ ber a nhyiamudzi bi aba banyin na basia ntamu anaa banyin na basis edzi mpa mu agor. Agodzi no mu no, banyin no nkwamboa a wopuei fi no ho no mu kor (anaa no mboree) nye basia ne nkyirefuwa kehyia. Ndɛ ber yi so abɔdze nyansapɛ tum dze banyin no no ho nsu boa ma basia bi nyinsen wɔ ber a mpa do agor biara nnkɔr do.
Obaapa Christy Ndwomtownyi

Obaapa Christy a yɛsan so frɛ no Christiana Love yɛ Ghana Nyame ndwom ɔdwontownyi.  

se MAse eti ndwom ma oya nyamedwom ndwomtownyi na ndwom a ɔwɔ afe no mu abɔsobɔdze wɔ 2007  of Ghana M s.  d. Awaafe 2008 u08 mu nOo20Oya Ɔmanpanyin abɔsobɔd fir John Kufuor hɔ. fuor
Obiradzi

**Obiradzi** yɛ bosoom a ɔtɔ do esia wɔ afe mu. Sɛ odu dɛm bosoom yi mu a, nsu tɔ kyɛn bosoom biara, ntsi nkorɔfo taa hyehyɛ hɔn adan mu a wɔnnyɛ edwuma a ɔkɔm wɔ mu ara yie, na mbom, nsu no a ɔhyɛɛ ase tɔr wɔ Esusow Aketseaba no mu no ama hɔn a woduaduaa nduadzewa no hn edziban no ahyɛ ase reyɛ yie ma wodzi bi a, ɔyɛ yie. Na mbom, Mfantsefo hɛn gyedzi kor nye dɛ, adzepa biara a ɔbɛba nyimpa n'abrabɔ mu no, nna cy nananom ewuakɔr nsamamfo na esunsum nkaa no na wɔaboa ma yeenya ndzepa a ɔtse dɛm yi, ntsi otwar dɛ woyi mpaa da hɔn ase. 

Sɛ wonnyii dɛm mpaa yi na ekɛfa w'edziban no bi wɔ haban mu ma nsa suo wo mu a, wɔbɔbɔ wo kaw. Ntsi dza nkorɔfo taa yɛ nye dɛ, wobira(wosuma) fa hɔn edziban no wɔ haban mu ba fie bedzi, ntsi na bosoom no nyaa ne dzin "Obiradzi" (wosuma-dzi) no.
Oburumankoma

Ɔka mpanyimfo esunsum baasa a wodzii Mfantsefo enyim ma wobodur ndɛ Mankɛsemu. Ɔno nye nsu mu abowa kɛse papaapa wɔ wiase.
Ofosu Akwamoa Boateng

Nna Akuamoa Ofosu-Boateng (wɔwoo no afe 1954 ne bosoom Fankwa ne da a odzi kan) yɛ Ghana amanyɛnyi  na aban a odzi kan na dza otsia ebien no mbrahyɛbaguanyi wɔ 4th Republic no mu wɔ Ghana. Nna ɔyɛ mbrahyɛbaguafie kuwba ma Akim Anaafo-atɔe mpasuardo wɔ Atɔe mantɔw mu na mbrahyɛbaguafie kuwba wɔ National Democratic Congress kuw no mu.
Dza ɔwɔ mu;

    1 Ne bra ahyɛse na nwomasua
    2 Amanyɛdwuma
    3 N'abrabɔ
    4 Nhwɛdo

Ne bra ahyɛse na Nwomasua:

Afe 1954 mu ne bosoom Fankwa ne da a odzikan mu na wɔwoo Akuamoa Boateng wɔ Atɔe mantɔw mu wɔ Ghana, osuaa "political science" wɔ "University of Ghana" na hɔ na onyaa n'abawdobɔdze a ɔyɛ "Bachelor of Arts". He is a former public servant.

Amanyɛdwuma:

Afe 1992 Ghana mbrahyɛbaguafie abatow mu na wodzii kan yii Ofosu-Boateng wɔ National Democratic Congress tum do. Ɔsaan  gyinaa Akim anaafo-atɔe mpasuardo wɔ afe 1996 Ghana abatow mu na onyaa mba 17,830 a nna ogyina hɔ ma 42.40% wɔ mba dodow no nyinara mu. Ɔnye Oworae Kwaku Harrison a ɔwɔNew Patriotic Party kuw no mu a onyaa mba 16,257 a  ogyina hɔ ma 38.70%, Christian Wilson Ofosu Kwarkye aɔyɛ People's National Convention kuwba a onyaa mba 489 a na ogyina hɔ ma 1.20%, Evans Kofi Nyadua a ɔyɛ National Convention Party(NCP) kuwba nyaa mba 449na ogyina  hɔ ma 1.10% na Akuamoa Ofosu-Boateng a ɔyɛ National Democratic Congress(NDC) kuwba nyaa mba 0 a na ogyina hɔ ma 0%wɔ dɛm  abatow no mu wɔ dɛm afe no mu. Afe 2000 Ghana abatow no mu no,egua no fii ne nsa kedzii Peter Kwaw  a ɔyɛNew Patriotic Party kuwba no nsa a onyaa mba 18,103 a ogyina hɔ ma 56.10% gyaa Isaac Nti-Ababio Newton a nna ɔyɛ National Democratic Congress kuwba, Felix Atta-Owusu a ɔyɛ National Reformed Party kuwba, Mark Ayitey Kwablah a ɔyɛ Convention Peoples Party kuwba, Joseph Otoo-Essilfie a ɔyɛ United Ghana Movement kuwba na Hassan Al-Haji Salisu a ɔyɛ Peoples National Convention kuwba. Mba a dɛm kuw yi nyaa mba 12,768, 623, 342, 234 na 183 votes dɛ  mbrɛ edzin no tse. Iyi gyina hɔ ma 39.60%, 1.90%,1.10%, 0.70% na 0.60% ndzidzido pɛpɛɛpɛr.

N'abrabɔ:

Akuamoa yɛ okristonyi.

Nhwɛdo;

"HOME OF PROF. ATTA MILLS' BROTHER BURGLED". Modern Ghana. Retrieved 12 January 2021.
FM, Peace. "Ghana Election 1996 Results - Lower West Akim Constituency". Ghana Elections - Peace FM. Retrieved 7 October 2020.
Ghana Parliamentary Register 1992-1996.
FM, Peace. "Ghana Election 1992 Results - Lower West Akim Constituency". Ghana Elections - Peace FM. Retrieved 18 February 2021.
"Archived copy" (PDF). Archived from the original (PDF) on 12 October 2020. Retrieved 7 October 2020.
mybrytfmonline (13 October 2020). "Three Men Files to Contest Lower West Akyem Parliamentary Seat". Bryt FM. Retrieved 18 February 2021.
FM, Peace. "Ghana Election 1996 Results - Lower West Akim Constituency". Ghana Elections - Peace FM. Retrieved 7 October 2020.
FM, Peace. "Ghana Election 2000 Results - Lower West Akim Constituency". Ghana Elections - Peace FM. Retrieved 18 February 2021.

Nkyekyεmu:Ghanafo
Ofosu Asamoah

**Ofosu Asamoah** (wɔwoo no 25 Ɔberɛfɛw 1969) yɛ mbranyimfo na na ɔyɛ mbrahyɛbaguanyi a ɔgyina Kade mansin ananmu wɔ Ghana Epuee mantɔw mu.

## Ɔbra Ahyease na Nwomasua
Wɔwoo Ofosu wɔ bosoom Ɔberɛfɛw da a ɔtɔ do eduonu enum (25) afe 1969. Ɔfir Kade, kurow bi a ɔwɔ Ghana Epuei mantɔw mu. Ɔnyaa nye abɔdzin krataa wɔ Mbra na Amanyɛsɛm (Bachelor of Arts degree in Law and Political Science) mu wɔ Ghana Esuapɔn (University of Ghana, Legon) mu wɔ afe 1994. Ɔkɔɔ do nyaa nye abɔdzin krataa wɔ Mbra mu (Bachelor of Law) wɔ Ghana Mbra Sukuu (Ghana School of Law) wɔ afe 1997 mu.

## Amanyɛsɛm
Ofosu yɛ Ɔman Ho Dɔ Kuw Fofor (New Patriotic Party) no munyi. Na ɔyɛ boayikuw munyi a ɔhwɛ Amanyɛbra, Mbra na Mbrahyɛbagua, Mbrahyɛbagua kakraba do (committee member for Constitution, Legal and Parliamentary, Subsidiary Legislation). Ɔbɛyɛɛ Ghana Amansin a ɔtɔ do anan (4) no Mbrahyɛbagua a ɔtɔ do enum (5) no munyi a ɔgyinaa Kade ambatow mpasua ananmu wɔ ber a wɔsan paw no dɛ ɔnkɔ dzibea wɔ afe 2008 Ghana Amansan Ambatow no mu. Ɔnyaa mfe anan (4) wɔ n’edwuma mu a ɛfir ase wɔ bosoom Sanda afe 2001 na ɔfir n’edwuma mu wɔ bosoom Sanda afe 2017.

## Ambatow
Wɔ afe 2000 mu no, Asamoah dzii nkonyim wɔ amansan ambatow no mu dɛ mbrahyɛbaguanyi ma Kade ambatow mpasua a ɔwɔ Ghana Epuei Mantɔw mu. Odzii nkonyim wɔ Ɔman Ho Dɔ Kuw Fofor no tekiti do. Na nye ambatow mpasua no yɛ Mbrahyɛbagua nkongua duawɔtwe (18) no fa wɔ nkongua eduonu esia (26) a Ɔman Ho Dɔ Kuw Fofor no dzii wɔ saa ambatow no mu maa Epuei Fam Mantɔw no mu. Ɔman Ho Kuw Fofor no nyaa Mbrahyɛbagua nkongua eduokron akron (99) a nye nyinara yɛ dodow no ara wɔ nkongua aha ebien (200) mu. Wɔdze amba 20,319 na ɛpaw Asamoah. Iyi nye ambatow a ɔfata a wɔtow no nyinara mu 62.20% yɛ pɛ. Ɔnyaa amba kyɛn Faustina Koranteng Addo a ofi Ɔman Demokrasi Mbrahyɛbagua Kuw (National Democratic Congress), George Ankomah Yeboah a ofi Convention People’s Party (Nhyiam Nnyimpa Kuw), Appiah-Twum Barimah a ofi Nnipa Ɔman Nhyiam Kuw (People’s National Convention) na Ohene Antwi Tutu a ofi Ɔman Nsakrae Kuw (National Reformed Party) mu. Iyinom nyaa amba 11,369, 588, 238 na 176 wɔ abatow a ɔfata a wɔtow no nyinara mu. Iyinom nye 34.80%, 1.80%, 0.70% na 0.50% yɛ pɛ wɔ abatow a ɔfata a wɔtow nyinara mu.

## Edwuma
Ofosu yɛ mbranyimfo (lawyer). Nna ɔyɛ ɔhokafo (partner) wɔ Kimberly Chambers. Ɔbɛyɛɛ Ghana mbrahyɛbaguanyi wɔ bosoom Sanda afe 2001 mu.

## N'abrabɔ
Ofosu awar a ɔwɔ mba anan (4). Ɔyɛ Kristonyi (Presbyteriannyi).

## Nhwɛdo

Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Ogyeahohoo Yaw Gyebi II

**Ogyeahohoo Yaw Gyebi** yɛ Ghana atsetsesɛm panyin na Ɔmanhen wɔ Sefwi Anhwiaso apaa mu hɔ. Seseiara ɔyɛ panyin a ɔda Anee Mantɔw mu Ahemfo no ano. Ɔbɛyɛɛ panyin a ɔda ahemfo ano wɔ Dzifuu 12,2020 mu.

## Ahyɛse Bra Na Edwuma Mu Bra
Wɔwoo Yaw Gyebi wɔ afe 1950 wɔ Anee Mantɔw mu wɔ Ghana. Ɔkɔr skuul ahorow pii wɔ Ghana na osuaa adze pii faa guadzi ho. Ɔyɛ edwuma wɔ sikakurabea.

## Ɔmanhen
Wɔyɛɛ Yaw Gyebi ɔmanhen wɔ Sefwi Anhwiaso apaa mu hɔ. N'ahendzi no fir Etsifi Epuei fa a ɔwɔ Anee Mantɔw mu.

## Ahemfo Hɔn Banodzinyi
Wɔ Ɔberɛfɛw 2016 mu no, Abatow kɔmihyena mpanyimfo a wɔwɔ Ghana no maa wɔtoo aba faa ɔpanyin a ɔbɔhwɛ Anee Mantɔw mu Ahemfo hɔn kuw no ano. Yaw Gyebi gyinaa bi na odzii nkonyim a ɔyɛ aba esuon(7) wɔ dodow a ɔyɛ du(10) mu. Nyimpa a ɔnye nyaa dɛm dzibew no yɛ Nana Kwesi Agyemang IX, a ɔyɛ ɔmanhen wɔ  Mfuma Ase (Lower Dixcove) apaa mu, a na ɔyɛ ɔpanyin a na ɔda kuw no ano ansaana wɔbɔto aba no. Mbranyimnyi Justice Peter Kwodwo Ababio a ɔwɔ Sekunde-Takoradze Kɔto na ɔdze no sii adze do.

Ogyeahohoo Yaw Gyebi II, a ɔyɛ Anee Mantɔw mu ahemfo hɔn panyin no, gyina mu ma mantɔw no mu wɔ ɔman mu no nyina ahemfo kuw no anan mu. Ɔsan gyina mu ma mantɔw no mu ahemfo hɔn adze kyɛ no mu. Ɔsan so hwehwɛ sika dɛ mbrɛ ɔbɛyɛ a, obotum dze aboa ndwomasua mpontu. Wɔ no dwumadze ahorow mu no, ɔsan nya aban mpanyimfo a wɔtaa bɛsera no. Wɔ Ɔberɛfɛw 12, 2020 mu no, wɔpaw no dɛ Ahemfo nyina panyin a ɔda Ghana ahemfo no ano, wɔ ber a onyaa aba seen Togbe Afede, mekyerɛ aba 59 na Afede nyaa 25.

Nkyekyεmu:Ghanafo
Ohemaa Mercy

Wɔwoo Mercy Amoah a nnipa pii frɛ no Ohemaa Mercy wɔ Weija, Accra maa Fantis awofo, Owura na Awuraa Amoah, a wofi Abakrapa na Elmina.  Ɔdze na mmeranteber asetra fa kɛse no ara traa Koforidua. 

Ohemaa Mercy yɛɛ na mfitiase adesua wɔ St. Peter’s Anglican Mfitiaseɛ Sukul, Koforidua na ntoado sukul wɔ Ghana Senior High School, Koforidua.  Ɔtoaa do kɔɔ S.D.A Akyerɛkyerɛfo Nteteeɛ Kɔlege, Asokore, Koforidua baabi a ɔnyaa na Akyerɛkyerɛfo Abodin krataa ‘A’.

**Nnwom Adwuma**

Ohemaa Mercy yii na album a ɔdze kan adze wɔ Ɔberɛfɛw fa a ɔtwa to 2004. Wɔtoo dzen Adamfo Papa, album no nyaa anigye kɛse wɔ wim ber a woyii no adze akyiri, na ɔmaa Ohemaa baa anim.  Ɔdze nkonim nson wɔ 2006 Ghana Nnwom Abadobɔdze no mu nanso wannya abadobɔdze no mu biara.  Akyir yi onyaa Discovery of the year maa Gospel Music Awards afe koro no ara mu.

Wɔ afe 2007 mu no, asɛmpa somfo no yii na nnwom nhoma a ɔto so abien, Ɔdzen Jesus adze.  Ohemaa Mercy tɔn 875,000 asram asia akyi a woyii album a ɔtɔ do ebien adze a ɔmaa ɔbɛyɛɛ album a wɔtɔn no kɛse wɔ afe no mu.

**Nkwammoaa Atitiriw**

* "*Aseda" (Thanksgiving)*
* "We Praise Your Name"
* "*Yesu Mogya*" (The Blood of Jesus)
* "*Woafiri Mu*"(You Have Escaped It)
* "Ɔbɛyɛ Ama *Wo*"(He Will Do It For You)
* "*Biribi Bɛsi*"(Something Will Happen)
* "Ote Me Mu" ft. MOG Music

Ohemaa Mercy posing with her award on the 3Music Awards 2022 drip carpet

Nkyekyεmu:Ghanafo
Okunyin Charles Owu-Ewie

**Okunyin Charles Owu-Ewie** yɛ Okunyin a ɔda suapɔn University of Education,Winneba-Ejumako Campus ano. Ɔakyerɛw mbuukuu ahorow bebiree nso. Ɔno nye panyin pa a ɔda Mfantsefo Nkabomu Kuw a wotwa no tsia frɛ no FANKUW ano wɔ suapɔn no mu hɔ.

Nkyekyεmu:Ghanafo
Oppey Abbey

**Oppey Abbey** (Ɔberɛfɛw 5,1945 - Kwakwar 22, 2019) nna ɔyɛ Ghana amanyɛnyi na kuw ba wɔ mbrahyɛbagua fie a ɔtɔ anan wɔ 4th Republic mu a na ogyina a mu maa Awutu-Senya abatow mpasua do wɔ Finimfin Mantɔw mu wɔ Ghana.

## Ɔbra Ahyɛse Na Nwomasua
Wɔwoo Abbey wɔ Awutu-Senya West wɔ Finimfin Mantɔw mu wɔ Ghana wɔ Ɔberɛfɛw 5,1945. Onyaa n’abɔdzin krataa a ɔyɛ Diploma wɔ Kwame Nkrumah Suapɔn mu ber a okosuaa engineering.

## Edwuma
Abbey, a ɔyɛ mechanical engineer yɛ kane mbrahyɛbaguanyi dze ma Awutu-Senya na ɔno nye nyimpa a odzii kan nyaa egua no wɔ NPP amanyɛkuw ne dzin mu wɔ mfe mpem ebien na anan (2004) mu na ɔhyɛ n’edwuma ase wɔ Sanda 7,2005.

## Amanyɛsɛm
Abbey dzii kan nyaa akwangya wɔ mbrahyɛbagua fie wɔ Mumu 2005 ghana amansan abatow no mu wɔ NPP amanyɛkuw ne dzin mu dɛ mbrahyɛbaguanyi dze ma Awutu- Senya abatow mpasua do, a onyaa amba 32,539 fi amba dodow a wɔtoo a ɔyɛ 65,740 a ogyina hɔ ma ɔha nkyɛmu eduonum ekyir pɔw eduasa(50.30%). David Nana Larbie a ɔyɛ NDC amanyɛkuw nyi botuu no fi adze do wɔ 2008.

Ɔyɛɛ edwuma wɔ mbrahyɛbagua fie kɔmɛtsi(committees) a ɔyɛ Foreign Affairs and Business Committees mu.

## N'abrabɔ
Nna Abbey yɛ Kristonyi, owui wɔ Kwakwar 22, 2019.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Osabarimba Kwesi Atta II

**Osabarimba Kwesi Atta II**  yɛ Ghana tsetsesɛm panyin na Ɔmanhen wɔ Oguaa abakɔsɛm mbea mu. Woedzi dwuma pii wɔ Ghana aban mu pii dɛ panyin pa.

Nkyekyεmu:Ghanafo
Osagyefo Agyemang Badu I

**Nana Agyemang Badu I** nna ɔyɛ tsetsesɛm panyin wɔ Ghana na ɔmanhen wɔ Dormaa ahenkorow wɔ Brɔn na Ahafo Mantɔw mu. N'abɔdzin ankasa yɛ Dormaahene- Dormaa hen. Ɔyɛ Panyin a ɔtɔ do esia dze ma Ghana Nyina Ahemfo na ɔsoom fitsi 1978 kesi 1982. 
Ɔno nye nyimpa a odzi kan a ɔbɛyɛɛ panyin dze ma Ahemfo a wɔwɔ Esuantse Mantɔw mu fitsi ber a wɔdze no sii adze do. Nna ɔsan so yɛ panyin a na ɔda Brɔn na Ahafo mantɔw mu Ahemfo kuw no ano. Ɔno na ɔtseew Dormaa Ntoado Skuul a wɔfrɛ no Dormass a ɔwɔ Dormaa Ahenkro wɔ Brɔn mantɔw mu. Nna Osagyefo yɛ ɔmanpanyin Rtd. Ft. Lt. Jerry John Rawlings a woewu no ne nyɛnko paa a na mpɛn pii no na ɔba Kwafie afahyɛ no ase. Wɔ n'abrabɔ mu no, nna Osagyefo tɛ datsernyi.

Osagyefo kaa nkyen gui wɔ Sanda 1998 mu. Obi a odzii n'adze nye Agyemang Badu II, no wɔfase.

## Mboaedze

Nkyekyεmu:Ghanafo
Ouahigouya

**Ouahigouya** yɛ kurow bi a ɔwɔ Burkina Faso etsifi afam. Ɔyɛ Yatenga Mantɔw no ahenkurow na nye nkyekyɛmu nketsewa no mu kor na Ouahigouya Dwumadzibea. Ɔsan so yɛ kurow kɛse a ɔwɔ Nord Mantɔw mu. Ɔyɛ kuropɔn a ɔtɔ do anan (4) wɔ ɔman no mu a nyimpa dodow yɛ 124,587 (2019)[1] na ɔwɔ kilomita 182 (akwansin 113) wɔ Ouagadougou etsifi-atɔe fam.
Owura Patrick Nana Wonkyi

**Owura Patrick Nana Wonkyi** yɛ kyerɛkyerɛnyi a ɔkyerɛ adze wɔ suapɔn university of education,Winneba-Ejumako adzesua bea.ɔyɛ fantsenyi mapa a ɔakwadar wɔ mfantse adzesua mu yie.osian ne nyimdzee ntsi n'ayɛnkofo akyerɛkyerɛfo mpo frɛ no mfantse 'professor'.dzin nso a n'adzesuafo dze frɛ no nye ababayii!! ma no so gyedo ababayaa!!.

Nkyekyεmu:Ghanafo
Owusu Achaw Duah

**Owusu Achaw Duah** yɛ Ghana Datser na amanyɛnyi. Ɔno nye panyin pa(CEO) na prɛsedɛnt  wɔ Martin Luther King Health Training School. Wɔ 2006 mu no, wɔpaw dɛ mbrahyɛbaguanyi dze ma Offinso South abatow mpasua do wɔ aba wɔtoo no bio ɔnam Kwabena Sarfo no wui wɔ Dzifuu 2006.  
## Nwomsua
Owusu nyaa ne ordinary na advanced lɛbol(level) abɔdzin krataa wɔ Konongo Odumase Ntoado Skuul na Opoku Ware Ntoado Skuul ahorow pɛpɛɛpɛ.

Owiei wɔ University of Ghana Medical School wɔ 1973 na ɔsan so kitsa post-graduate dipolma  wɔ Telemedicine mu.

## Amanyɛsɛm
Owusu gyinae na odzii  nkonyim wɔ Offinso South abatow mpasua do  abaa wɔtoo no bio wɔ 2006 wɔ New Patriotic Party amanyɛkuw dzin mu.

## Edwuma
Ɔyɛ Datser wɔ Dr. Martin Luther King Clinic wɔ Nkran na 'external examiner' wɔ Kwame Nkrumah University of Science and Technology. Ɔyɛ lɛkyela(lecturer) na nkan Head of Chemical Pathology Department of University of Ghana Medical School.

## N'abrabɔ
Owusu awar wɔ mba beenum.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005